CELEX: 32000D0729
Language: lv
Date: 2000-11-10 00:00:00
Title: Komisijas Lēmums (2000. gada 10. novembris) par standartlīgumu, kas attiecas uz Kopienas ekomarķējuma izmantošanas noteikumiem (paziņots ar dokumenta numuru C(2000) 3278)Dokuments attiecas uz EEZ.

Svarīgs juridisks paziņojums

|

32000D0729

Oficiālais Vēstnesis L 293 , 22/11/2000 Lpp. 0020 - 0023

		Komisijas Lēmums(2000. gada 10. novembris)par standartlīgumu, kas attiecas uz Kopienas ekomarķējuma izmantošanas noteikumiem(paziņots ar dokumenta numuru C(2000) 3278)(Dokuments attiecas uz EEZ)(2000/729/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu un jo īpaši tā 175. panta 1. punktu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1] un jo īpaši tās 9. pantu,tā kā:(1) Regulas (EK) Nr. 1980/2000 9. pantā tiek prasīts paredzēt standartlīgumu saskaņā ar 17. pantā noteikto procedūru.(2) Ne vien, lai izvairītos no konkurences traucējumiem, bet arī nodrošinātu patērētāju un lietotāju interešu aizsardzību, ir lietderīgi, ja marķējuma izmantošanas noteikumi ir vienoti visā Kopienā.(3) Kompetentajām iestādēm tomēr būtu jābūt tiesīgām līgumā iekļaut papildu noteikumus, ja tie ir saderīgi ar Regulu (EK) Nr. 1980/2000.(4) Ir lietderīgi līgumā iekļaut atbilstības uzraudzības noteikumus, kas ļautu kompetentajai iestādei nodrošināt, ka marķējumu izmanto tikai ražojumiem, kas atbilst Regulas (EK) Nr. 1980/2000 1. pantā noteiktajiem mērķiem un principiem un kas ir saskaņā ar līguma noteikumiem.(5) Turklāt neatbilstības gadījumā minētās regulas mērķiem un principiem un līguma noteikumiem būtu jāparedz noteikumi marķējuma piešķiršanas apturēšanai vai atsaukšanai.(6) Šajā Lēmumā paredzētie pasākumi saskan ar atzinumu, ko sniegusi saskaņā ar Regulas (EK) 1980/2000 17. pantu izveidotā komiteja,IR PIEŅĒMUSI ŠO LĒMUMU.1. pantsLīgums, ko kompetentā iestāde noslēdz ar katru pretendentu saskaņā ar Regulas (EK) Nr. 1980/2000 9. pantu, atbilst šā lēmuma pielikumā dotajai formai.2. pantsNeskarot 1. pantu, kompetentā iestāde var līgumā iekļaut papildu noteikumus ar nosacījumu, ka šādi papildu noteikumi ir saderīgi ar Regulu (EK) Nr. 1980/2000.3. pantsKomisijas 1993. gada 15. septembra Lēmums 93/517/EEK [2] par standartlīgumu attiecībā uz Kopienas ekomarķējuma izmantošanas noteikumiem ar šo ir atcelts.4. pantsŠis lēmums ir adresēts dalībvalstīm.Briselē, 2000. gada 10. novembrīKomisijas vārdā —Komisijas locekleMargot Wallström[1] OV L 237, 21.9.2000., 1. lpp.[2] OV L 243, 29.9.1993., 13. lpp.--------------------------------------------------PIELIKUMS+++++ TIFF ++++++++++ TIFF ++++++++++ TIFF +++++--------------------------------------------------